
HOTĂRÂREA nr. 101/ 2022
privind aprobarea prelungirii unui contract de închiriere care are ca obiect locuințe pentru tineri

destinate închirierii, amplasat în municipiul Lupeni, blocul 62 – ANL, județul Hunedoara

hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,

Având în vedere Proiectul de hotărâre nr. 102/ 2022 precum și Referatul de aprobare nr. 15.791/ 19 mai 2022 prezentat de domnul Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni aprobarea prelungirii unui contract de închiriere care are ca obiect locuințe pentru tineri destinate închirierii, amplasat în municipiul Lupeni, blocul 62 – ANL, județul Hunedoara, conform prevederilor legale; 

Văzând Raportul nr. 15.874/ 20 mai 2022 prezentat de Compartimentul de Sprjinire a Asociațiilor de Proprietari din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Ținând seama de prevederile art. 8 alin. (4), alin. (5) și alin. (7) - (11) din Legea nr. 152/ 1998 privind înfiinţarea Agenţiei Naţionale pentru Locuinţe, cu modificările şi completările ulterioare;

În conformitate cu prevederile art. 15 alin. (23) – (241) precum și a anexei nr. 16 din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată;

În temeiul dispoziţiilor art. 129 alin. (1), alin. (2) lit. „c” şi lit.„d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă prelungirea contractului de închiriere nr. 51/ 4/ 31.05.2017 pentru locuința situată administrativ în bl. 62, sc. 1, ap. 5, Bulevardul Păcii, Municipiul Lupeni, județul Hunedoara, deținut de domnul Covaci Nicolae Călin.

(2) Prelungirea contractului de închiriere pentru locuința din blocul 62 – ANL din Municipiul Lupeni se va face prin act adițional pentru o perioadă de un an.

(3) Primarul Municipiului Lupeni, domnul Lucian Marius Resmeriță este împuternicit să semneze actele adiționale de prelungire a contractelor de închiriere.

Art. 2 Cuantumul chiriei se va calcula pentru fiecare chiriaș în parte conform prevederilor legale și a Hotărârii Consiliului local al Municipiului Lupeni nr. 49/ 2022 privind stabilirea cuantumului chiriilor aferente contractelor de închiriere pentru unităţile locative construite de către Agenţia Naţională pentru locuinţe din  municipiul Lupeni, Bulevardul Păcii, bl. 62 şi bl. 56.

Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni, Compartimentului de Sprijin al Asociațiilor de Proprietari și doamnei Covaci Nicolae Călin iar la cunoştinţă publică prin grija Secretarului municipiului Lupeni.

Lupeni, 





 26 mai 2022
                  PREȘEDINTE DE ȘEDINȚĂ   
        CONTRASEMNEAZĂ – SECRETAR  GENERAL                           

                    Prof. RODICA CÎMPEAN
                                      Jr. MARIUS CLAUDIU BĂLOI

